সিডনিতে ছুরিকাঘাতে নিহতদের স্মরণে অপেরা হাউজে কালো ব্যাজ
অস্ট্রেলিয়ার সিডনির একটি শপিং সেন্টারে গণহত্যার শিকারদের শোক ও সম্মান জানাতে অস্ট্রেলিয়ার সবচেয়ে আইকনিক স্থাপত্যের ল্যান্ডমার্ক কালো ফিতা দিয়ে আলোকিত হয়েছে।
গত শনিবার সিডনির পূর্ব শহরতলির বন্ডাই জংশন ওয়েস্টফিল্ড শপিংমলে ছুরিকাঘাতে ৬ জন মারা গেছেন এবং হাসপাতালে চিকিৎসাধীন রয়েছেন ১২ জন। গত রোববার নিহতদের সম্মানে সরকারি ভবনগুলোতে জাতীয় পতাকা অর্ধনমিত করা হয়।
প্রধানমন্ত্রী অ্যান্টনি আলবানিজ ঘোষণা করেছিলেন যে ফেডারেল সংসদ ভবনসহ অস্ট্রেলিয়ার সমস্ত সরকারি ভবন 'শোক ও শ্রদ্ধা' জানাতে তাদের পতাকা নামিয়ে দেবে।
রাত নামার সাথে সাথে সিডনি অপেরা হাউস তার কিংবদন্তি বাঁকা সাদা পালগুলো একটি কালো ফিতা দিয়ে রূপান্তরিত করেছে।
গোয়েন্দারা এখনও শপিং সেন্টারে ভয়ঙ্কর ছুরিকাঘাতের তাণ্ডব সংক্রান্ত প্রমাণগুলো একত্রিত করার জন্য কাজ করছে।
ছুরিকাঘাতে আহত অবস্থায় ১২ জন হাসপাতালে রয়েছেন। এদের মধ্যে একজনের অবস্থা গুরুতর। ৯ মাস বয়সী একটি শিশুসহ বাকিদের অবস্থা স্থিতিশীল রয়েছে।
আকিদুল ইসলাম: অস্ট্রেলিয়া প্রবাসী লেখক, সাংবাদিক

অস্ট্রেলিয়ার সিডনির একটি শপিং সেন্টারে গণহত্যার শিকারদের শোক ও সম্মান জানাতে অস্ট্রেলিয়ার সবচেয়ে আইকনিক স্থাপত্যের ল্যান্ডমার্ক কালো ফিতা দিয়ে আলোকিত হয়েছে।